als_Latn dik_Latn sag_Latn
Kush po e kërcënon deputetën e popullit z. Margarita Kadriu ?
Kush është kundër deputetës Margarita Kadriu, ai është kundër ligjit, ligjshmërisë dhe rregullit në shtet. Ajo si deputete e pavarur, e zgjedhur nga populli, është zë i fuqishëm në mbrojtjen e popullit dhe kritike e ashpër kundër padrejtësive dhe parregullsive në shtetin e Kosovës. Ajo gjithnjë kërkon drejtësi, ligjshmëri, demokraci dhe përparim të vendit. Atëherë pra, kush është kundër deputetës Margarita Kadriu?...
Shkruan: Mr. Bislim Aliu
Po jetojmë në një kohë të lig me plot parregullsi, ku nuk funksionon ligji dhe as ligjshmëria. Në një kohë, kur përdit e më shumë po thellohen padrejtësitë, dhe po zhvatet vazhdimisht shteti. Kur në formë teorike po flitet e po dihen padrejtësitë, e në praktikë asgjë konkrete.
Me këto mish-mashe të parregullsive, populli është tejet i revoltuar dhe shpesh sikur pyetet; a thua, a do të ndalen ndonjëherë këto parregullsi? Institucionet tona, gati si të përgjumura, gjyqësia, qeveria, parllamenti, të cilat gjithsesi duhet të jenë më të zëshme dhe të ndërmarrin masa konkrete, megjithatë, ato, sikur nuk iu intereson që ta ngrisin më lartë zërin e arsyes dhe të ndërmarrin hapa konkret për parregullsi.
Sot Kosova jonë e dashur, në vend se të eci përpara dhe të zhvillohet normalisht, ajo për fat të keq, është mbushur deri në “fyt” me padrejtsi. Për këto parregullsi, sikur askush nuk mërzitet dhe as që jep ndokush prgjegjsi para popullit dhe para ligjit.
Me këtë, shtruar po kuptohet, thuase Kosova është pronë private e të fortëve të cilët e kanë kapur shtetin dhe ata sikur mund të bëjnë çdo gjë dhe për këtë, të mos i japin as pesë para! Këto parregullsi nuk ka kush që t’i ndal dhe ato sikur legalisht, po e vazhdojnë “jetën e paprekshme” me plot lukse, e qytetarët po hjekun edhe për bukë goje.
Janë mësuar sundimtarët tanë vazhdimisht që ta zhvatin shtetin. E institucionet tona heshtin dhe me heshtje e lejojnë kriminalitetin që të lulëzojë. Ato vazhdimisht e përmendin ligjin dhe ligjshmërinë. Por më kot, vetë ato e shkelin ligjin dhe politika e tyre e ka ngulfatur drejtësinë dhe ligjshmërinë.
Qe sa kohë flitet e përflitet zëshëm për grurin e skaduar të blerë nga Serbia dhe për miellin e përdorur në Kosovë nga “Devolli Kompany”, apo për shumë parregullsi të orëve nga “KEDS” dhe së fundi për më se 500 diploma false në Fakultetin e Shkencave të Aplikuara të Biznesit në Pejë dhe për shumë parregullsi të tjera, por gjer më tani asgjë konkrete që për këto parregullsi dikush të japi përgjegjësi.
Dhe, tani, për këtë edhe pyetemi; A thua, kush po ua qel udhën këtyre padrejtësive të cilët vazhdimisht po e zhvatin shtetin? Apo, a thua, si po keqpërdoren aq lirshëm këto padrejtësi e nuk përpiqet që askush që t’i ndalë?
Dihet mirëfilli se mafia dhe krimi i organizuar nuk kanë interesa shtetërore, por ato kryekëput kanë interesa personale, grupore e partiake. Dhe a thua, deri do të vazhdojnë këto parregullsi?
“Kosova formalisht i ka organet përkatëse, i ka Doganat, ATK-në, Agjencinë e Ushqimit dhe të Veterinarisë, Inspektoret me trupat inspektuese, mirëpo funksionaliteti i mirëfilltë i tyre është në pikëpyetje të madhe, për shkak të ndërhyrjeve, siç po quhen tani “të të fortëve”, të politikës, që për një kohë të gjatë janë “ushqyer” nga bizneset mafioze e të paligjshme”, ka thënë me plot të drejtë deputetja e pavarur Margarita Kadriu, lidhur me skandalin e fundit të Devollve me grurin dhe miellin, si dhe me kapjen e shtetit nga “të fortët”.
Dhe për këtë, ajo në Kuvendin e Kosovës ka kërkuar një komision hetimor të posaçëm për zbardhjen e kësaj dukurie e cila po e mundon popullatën në përgjithësi. Pra të bëhen analizat konkrete dhe të zbardhet njëherë e mirë ky problem.
A thua kush po e kërcnon deputetën e popullit Margarita Kadriu?
Kush është kundër deputetës Margarita Kadriu, ai është kundër ligjit, ligjshmërisë dhe rregullit në shtet. Ajo si deputete e pavarur e zgjedhur nga populli, është një zë i fuqishëm në mbrojtjen e popullit dhe kritike e ashpër kundër padrejtësive dhe parregullsive në shtetin e Kosovës. Ajo gjithnjë kërkon drejtësi, ligjshmëri, demokraci dhe përparim të vendit. Atëherë pra, kush është kundër deputetës Margarita Kadriu?...
Cdo deputet që është i zgjedhur nga populli, është përgjegjës që t’i gjykojë sa më ashpër dukuritë negative dhe përherë të kërkojë llogari nga qeveria. Dhe sigurisht nuk është e mjaftueshme që vazhdimisht vetëm opozita t’i kritikojë dukuritë negative. Por njëherit, kundër këtyre dukurive negative, duhet të jetë edhe pozita. Fatkeqsisht kjo po na mungon dhe me këtë, në një masë po tregohet se pozita mos vallë ndonjeri prej tyre, mos janë të lidhur ngusht me këto padrejtësi?
Margarita Kadriu, deputete e pavarur, është zëri më i fuqishëm dhe më kritik kundër këtyre dukurive. Ajo si e zgjedhur nga populli, me korrektësi të madhe e mbron popullin. Ndaj, për këtë, a thua, kush është kundër korrektësisë dhe rregullave ligjore që po i kërkon deputetja Kadriu? Ky zë i fuqishëm, a thua, kënd po e pengon që të zbardhet e vërteta për këto padretësi?...
Dhe shih për këtë, kundër kësaj deputetje të zëshme, para do ditësh janë shfaqur bilborde nëpër disa qytete të Kosovës, të cilat në një masë e fyejnë personalitetin e kësaj deputeteje. Ndaj, kush fshihet pas këtyre bilbordeve dhe pse fyhet personaliteti i formuar i kësaj deputeteje e cila po kërkon ligjshmëri? Ndaj, këtë zë të fuqishëm në Parllamentin e Kosovës, duhet ta mbrojnë edhe deputetët të tjerë. Atë, papërjashtim, duhet ta mbrojë populli dhe ligji, meqë ajo po kërkon regull dhe ligjshmëri. Andaj kush është kundër deputetës Margarita Kadriu që po kërkon që të zbatohen padrejtësit dhe të funksionoj drejtësia dhe ligji?
Gjithsesi pa u zbatuar ligji nuk ka shtet ligjor
S’do mend se Kosova shumë po vuan për zbatimin e ligjit. Dhe ky ligj thua se nuk ekziston fare në Kosovë. Për këtë, pushtetarët tanë, a thua, a e ndiejnë përgjegjsinë për mos zbatimin e ligjit. Ata gjithherë e përmendin ligjin, por në realitet, ata vetë e shkelin ligjin dhe politika e tyre gjithherë është mbi ligjin!
Përdersa nuk zbatohet ligji, në Kosovë, gjithmonë do të ketë padrejtësi, parregullsi dhe zhvatje të vazhdueshme të shtetit. Shteti nuk mund të zhvillohet me korrupsion dhe me krim të organizuar. Shteti do ligj dhe ligjshmëri. Ndaj edhe sa kohë, duhet të presin qytetarët që ligji të zbatohet?
Ju lus pushtetar dhe elitar të vendit tonë, mos ia vidhni të ardhmën dhe zhvillimin e këtij vendi. Dhe mos ia humbni dëshirën e lartë të popullit për pavarësi dhe normalitetin për të hyrë në Bashkimin Evropian. Kosova atje e ka vendin.
Me këtë zhvatje që po ia bëni Kosovës, ju po e gjymtoni ardhmërinë e saj. Ju dhe vetëm ju do ta keni përgjegjësinë dhe do të jepni llogari para popullit dhe para ligjit për këto parregullsi që po e rëndojnë vazhdimisht, shpirtin dhe mendjen e pastër të këtij populli…
als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn